CELEX: 32019R2075
Language: lt
Date: 2019-11-29 00:00:00
Title: Komisijos Reglamentas (ES) 2019/2075 2019 m. lapkričio 29 d. kuriuo dėl 1-ojo, 8-ojo, 34-ojo, 37-ojo ir 38-ojo tarptautinių apskaitos standartų, 2-ojo, 3-iojo ir 6-ojo tarptautinių finansinės atskaitomybės standartų, Tarptautinio finansinės atskaitomybės aiškinimo komiteto 12-ojo, 19-ojo, 20-ojo ir 22-ojo aiškinimų ir Nuolatinio aiškinimo komiteto 32-ojo aiškinimo iš dalies keičiamas Reglamentas (EB) Nr. 1126/2008, priimantis tam tikrus tarptautinius apskaitos standartus pagal Europos Parlamento ir Tarybos reglamentą (EB) Nr. 1606/2002 (Tekstas svarbus EEE)

6.12.2019   
               
               
                  LT
               
               
                  Europos Sąjungos oficialusis leidinys
               
               
                  L 316/10
               
            
         KOMISIJOS REGLAMENTAS (ES) 2019/2075
         2019 m. lapkričio 29 d.
         kuriuo dėl 1-ojo, 8-ojo, 34-ojo, 37-ojo ir 38-ojo tarptautinių apskaitos standartų, 2-ojo, 3-iojo ir 6-ojo tarptautinių finansinės atskaitomybės standartų, Tarptautinio finansinės atskaitomybės aiškinimo komiteto 12-ojo, 19-ojo, 20-ojo ir 22-ojo aiškinimų ir Nuolatinio aiškinimo komiteto 32-ojo aiškinimo iš dalies keičiamas Reglamentas (EB) Nr. 1126/2008, priimantis tam tikrus tarptautinius apskaitos standartus pagal Europos Parlamento ir Tarybos reglamentą (EB) Nr. 1606/2002
         (Tekstas svarbus EEE)
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2002 m. liepos 19 d. Europos Parlamento ir Tarybos reglamentą (EB) Nr. 1606/2002 dėl tarptautinių apskaitos standartų taikymo (1), ypač į jo 3 straipsnio 1 dalį,
         kadangi:
         
                     (1)
                  
                  
                     Komisijos reglamentu (EB) Nr. 1126/2008 (2) priimti tam tikri tarptautiniai standartai ir aiškinimai, galioję 2008 m. spalio 15 d.;
                  
               
                     (2)
                  
                  
                     2018 m. kovo 29 d. Tarptautinių apskaitos standartų valdyba paskelbė tarptautiniuose finansinės atskaitomybės standartuose pateikiamų nuorodų į Konceptualiuosius pagrindus pataisas. Pataisų tikslas – pakeisti tam tikruose standartuose ir aiškinimuose pateiktas nuorodas į ankstesnius pagrindus naujomis nuorodomis į patikslintus Konceptualiuosiuos pagrindus;
                  
               
                     (3)
                  
                  
                     pasikonsultavus su Europos finansinės atskaitomybės patariamąja grupe patvirtinama, kad 1-ojo tarptautinio apskaitos standarto (TAS) „Finansinių ataskaitų pateikimas“, 8-ojo TAS „Apskaitos politika, apskaitinių įvertinimų keitimas ir klaidos“, 34-ojo TAS „Tarpinė finansinė atskaitomybė“, 37-ojo TAS „Atidėjiniai, neapibrėžtieji įsipareigojimai ir neapibrėžtasis turtas“, 38-ojo TAS „Nematerialusis turtas“, 2-ojo tarptautinio finansinės atskaitomybės standarto (TFAS) „Mokėjimas akcijomis“, 3-iojo TFAS „Verslo jungimai“, 6-ojo TFAS „Mineralinių žaliavų išteklių tyrinėjimas ir vertinimas“, Tarptautinio finansinės atskaitomybės aiškinimo komiteto (TFAAK) 12-ojo aiškinimo „Paslaugų koncesijos susitarimai“, TFAAK 19-ojo aiškinimo „Finansinių įsipareigojimų panaikinimas nuosavybės priemonėmis“, TFAAK 20-ojo aiškinimo „Atvirosios kasyklos gamybos etapo paviršiaus sluoksnio šalinimo sąnaudos“, TFAAK 22-ojo aiškinimo „Sandoriai užsienio valiuta ir išankstinis atlygis“ ir Nuolatinio aiškinimo komiteto (NAK) 32-ojo aiškinimo „Nematerialusis turtas. Tinklalapio kūrimo išlaidos“ pataisos atitinka Reglamento (EB) Nr. 1606/2002 3 straipsnio 2 dalyje išdėstytus priėmimo kriterijus;
                  
               
                     (4)
                  
                  
                     todėl Reglamentas (EB) Nr. 1126/2008 turėtų būti atitinkamai iš dalies pakeistas;
                  
               
                     (5)
                  
                  
                     šiame reglamente nustatytos priemonės atitinka Apskaitos reguliavimo komiteto nuomonę,
                  
               PRIĖMĖ ŠĮ REGLAMENTĄ:
         
            1 straipsnis
            Reglamento (EB) Nr. 1126/2008 priedas iš dalies keičiamas taip:
            
                        a)
                     
                     
                        1-asis tarptautinis apskaitos standartas (TAS) „Finansinių ataskaitų pateikimas“ iš dalies keičiamas, kaip nurodyta šio reglamento priede;
                     
                  
                        b)
                     
                     
                        8-asis TAS „Apskaitos politika, apskaitinių įvertinimų keitimas ir klaidos“ iš dalies keičiamas, kaip nurodyta šio reglamento priede;
                     
                  
                        c)
                     
                     
                        34-asis TAS „Tarpinė finansinė atskaitomybė“ iš dalies keičiamas, kaip nurodyta šio reglamento priede;
                     
                  
                        d)
                     
                     
                        37-asis TAS „Atidėjiniai, neapibrėžtieji įsipareigojimai ir neapibrėžtasis turtas“ iš dalies keičiamas, kaip nurodyta šio reglamento priede;
                     
                  
                        e)
                     
                     
                        38-asis TAS „Nematerialusis turtas“ iš dalies keičiamas, kaip nurodyta šio reglamento priede;
                     
                  
                        f)
                     
                     
                        2-asis tarptautinis finansinės atskaitomybės standartas (TFAS) „Mokėjimas akcijomis“ iš dalies keičiamas, kaip nurodyta šio reglamento priede;
                     
                  
                        g)
                     
                     
                        3-iasis TFAS „Verslo jungimai“ iš dalies keičiamas, kaip nurodyta šio reglamento priede;
                     
                  
                        h)
                     
                     
                        6-asis TFAS „Mineralinių žaliavų išteklių tyrinėjimas ir vertinimas“ iš dalies keičiamas, kaip nurodyta šio reglamento priede;
                     
                  
                        i)
                     
                     
                        Tarptautinio finansinės atskaitomybės aiškinimo komiteto (TFAAK) 12-asis aiškinimas „Paslaugų koncesijos susitarimai“ iš dalies keičiamas, kaip nurodyta šio reglamento priede;
                     
                  
                        j)
                     
                     
                        TFAAK 19-asis aiškinimas „Finansinių įsipareigojimų panaikinimas nuosavybės priemonėmis“ iš dalies keičiamas, kaip nurodyta šio reglamento priede;
                     
                  
                        k)
                     
                     
                        TFAAK 20-asis aiškinimas „Atvirosios kasyklos gamybos etapo paviršiaus sluoksnio šalinimo sąnaudos“ iš dalies keičiamas, kaip nurodyta šio reglamento priede;
                     
                  
                        l)
                     
                     
                        TFAAK 22-asis aiškinimas „Sandoriai užsienio valiuta ir išankstinis atlygis“ iš dalies keičiamas, kaip nurodyta šio reglamento priede;
                     
                  
                        m)
                     
                     
                        Nuolatinio aiškinimo komiteto (NAK) 32-asis aiškinimas „Nematerialusis turtas. Tinklalapio kūrimo išlaidos“ iš dalies keičiamas, kaip nurodyta šio reglamento priede.
                     
                  
         
            2 straipsnis
            Visos įmonės 1 straipsnyje nurodytas pataisas taiko ne vėliau kaip nuo pirmų savo finansinių metų, prasidedančių 2020 m. sausio 1 d. arba vėliau, pradžios.
         
         
            3 straipsnis
            Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.
         
         
            Šis reglamentas privalomas visas ir tiesiogiai taikomas visose valstybėse narėse.
            Priimta Briuselyje 2019 m. lapkričio 29 d.
            
               
                  Komisijos vardu
               
               
                  Pirmininkas
               
               Jean-Claude JUNCKER
            
         
         
            (1)  OL L 243, 2002 9 11, p. 1.
         
            (2)  2008 m. lapkričio 3 d. Komisijos reglamentas (EB) Nr. 1126/2008, priimantis tam tikrus tarptautinius apskaitos standartus pagal Europos Parlamento ir Tarybos reglamentą (EB) Nr. 1606/2002 (OL L 320, 2008 11 29, p. 1).
      
      
         
            PRIEDAS
            
               TFAS pateikiamų nuorodų į Konceptualiuosius pagrindus pataisos
            
            TFAS pataisos
            
               2-ojo TFAS „Mokėjimas akcijomis“ pataisos
            
            Įterpiamas 63E straipsnis.
            ĮSIGALIOJIMO DATA
            ...
            
                        63E
                     
                     
                        2018 m. paskelbtomis „TFAS pateikiamų nuorodų į Konceptualiuosius pagrindus pataisomis“ pataisyta išnaša prie nuosavybės priemonės apibrėžties A priede. Ūkio subjektas tą pataisą turi taikyti metiniams ataskaitiniams laikotarpiams, prasidedantiems 2020 m. sausio 1 d. arba vėliau. Leidžiama taikyti anksčiau, jeigu tuo pat metu ūkio subjektas taip pat taiko visas kitas dokumentu „TFAS pateikiamų nuorodų į Konceptualiuosius pagrindus pataisos“ padarytas pataisas. 2-ojo TFAS pataisą ūkio subjektas turi taikyti retrospektyviai, taikydamas šio standarto 53–59 straipsnių pereinamojo laikotarpio nuostatas ir laikydamasis 8-ojo TAS „Apskaitos politika, apskaitinių įvertinimų keitimas ir klaidos“. Tačiau, jeigu ūkio subjektas nustato, kad retrospektyvus taikymas būtų neįmanomas arba susijęs su per didelėmis išlaidomis ar pastangomis, 2-ojo TFAS pataisą jis turi taikyti atsižvelgdamas į 8-ojo TAS 23–28, 50–53 ir 54F straipsnius.
                     
                  A priede taisoma išnaša prie nuosavybės priemonės apibrėžties.
            
                        *
                     
                     
                        2018 m. paskelbtuose „Konceptualiuosiuose finansinės atskaitomybės pagrinduose“ įsipareigojimas apibrėžiamas kaip dabartinė ūkio subjekto prievolė, atsirandanti dėl praeities įvykių, perduoti ekonominius išteklius.
                     
                  
               3-iojo TFAS „Verslo jungimai“ pataisa
            
            11 straipsnyje išbraukiama išnaša prie „Pagrindų“ ir įterpiama išnaša prie „Finansinių ataskaitų sudarymo ir pateikimo pagrindų“. Kitas 11 straipsnio tekstas netaisomas, tačiau įtraukiamas dėl patogumo.
            
               Pripažinimo sąlygos
            
            
                        11.
                     
                     
                        Kad galėtų būti pripažinti taikant įsigijimo metodą, identifikuojamas įsigytas turtas ir prisiimti įsipareigojimai įsigijimo datą turi atitikti turto ir įsipareigojimų apibrėžtis, pateiktas „Finansinių ataskaitų sudarymo ir pateikimo pagrinduose“
                              *
                           
                           †. Pavyzdžiui, išlaidos, kurių įsigyjantis ūkio subjektas tikisi, bet nėra įpareigotas ateityje padengti dėl savo plano pasitraukti iš įsigyjamo ūkio subjekto vykdomos veiklos arba nutraukti darbo santykius su įsigyjamo ūkio subjekto darbuotojais ar perkelti juos į kitą vietą, įsigijimo datą nėra įsipareigojimai. Todėl įsigyjantis ūkio subjektas nepripažįsta šių išlaidų kaip įsigijimo metodo taikymo dalies. Tačiau įsigyjantis ūkio subjektas pripažįsta tas išlaidas savo finansinėse ataskaitose, kurios parengiamos po susijungimo, pagal kitus TFAS.
                     
                  
                        †
                     
                     
                        Šiame standarte reikalaujama, kad įsigyjantys ūkio subjektai taikytų turto ir įsipareigojimų apibrėžtis ir pagalbines gaires, pateiktas Tarptautinių apskaitos standartų komiteto (TASK) „Finansinių ataskaitų sudarymo ir pateikimo pagrinduose“, kuriuos TASV priėmė 2001 m., o ne 2018 m. paskelbtuose „Konceptualiuosiuose finansinės atskaitomybės pagrinduose“.
                     
                  
               6-ojo TFAS „Mineralinių žaliavų išteklių tyrinėjimas ir vertinimas“ pataisos
            
            Taisomas 10 straipsnis, išbraukiama išnaša prie „Pagrindų“ 10 straipsnyje ir įterpiamas 26A straipsnis.
            
               Tyrinėjamo ir vertinamo turto savikainos elementai
            
            ...
            
                        10.
                     
                     
                        Išlaidos, susijusios su mineralinių žaliavų išteklių plėtra, nepripažįstamos tyrinėjamu ir vertinamu turtu. „Konceptualiuosiuose finansinės atskaitomybės pagrinduose“ ir 38-ajame TAS „Nematerialusis turtas“ nustatomos rekomendacijos dėl turto, atsirandančio dėl plėtros, pripažinimo.
                        ...
                     
                  ĮSIGALIOJIMO DATA
            ...
            
                        26A
                     
                     
                        2018 m. paskelbtomis „TFAS pateikiamų nuorodų į Konceptualiuosius pagrindus pataisomis“ pataisytas 10 straipsnis. Ūkio subjektas turi taikyti tą pataisą metiniams ataskaitiniams laikotarpiams, prasidedantiems 2020 m. sausio 1 d. arba vėliau. Leidžiama taikyti anksčiau, jeigu tuo pat metu ūkio subjektas taip pat taiko visas kitas dokumentu „TFAS pateikiamų nuorodų į Konceptualiuosius pagrindus pataisos“ padarytas pataisas. Ūkio subjektas 6-ojo TFAS pataisą turi taikyti retrospektyviai pagal 8-ąjį TAS „Apskaitos politika, apskaitinių įvertinimų keitimas ir klaidos“. Tačiau, jeigu ūkio subjektas nustato, kad retrospektyvus taikymas būtų neįmanomas arba susijęs su per didelėmis išlaidomis ar pastangomis, 6-ojo TFAS pataisą jis turi taikyti atsižvelgdamas į 8-ojo TAS 23–28, 50–53 ir 54F straipsnius.
                     
                  
               1-ojo TAS „Finansinių ataskaitų pateikimas“ pataisos
            
            Taisomi 7, 15, 19–20, 23–24, 28 ir 89 straipsniai ir įterpiamas 139S straipsnis. Išbraukiamos keturios išnašos: išnaša prie „25 straipsnio“ 7 straipsnyje, prie antro sakinio 15 straipsnyje, prie 28 straipsnio ir prie „Pagrindų“ 89 straipsnyje.
            APIBRĖŽTYS
            
                        7.
                     
                     
                        
                           Šiame standarte vartojamų terminų apibrėžtys:
                        
                        ...
                        
                           Reikšmingas yra straipsnių nepateikimas arba klaidingas pateikimas, jei tai gali atskirai ar kartu daryti įtaką ekonominiams sprendimams, kuriuos vartotojai priima remdamiesi finansinėmis ataskaitomis. Reikšmingumą lemia nepateikimo ar klaidingo pateikimo dydis arba pobūdis konkrečiomis aplinkybėmis. Lemiamas veiksnys gali būti straipsnio sumos dydis, pobūdis ar jų derinys.
                        Įvertinant, ar nepateikimas arba klaidingas pateikimas galėtų daryti įtaką ekonominiams vartotojų sprendimams ir taip tapti reikšmingas, būtina atsižvelgti į šių vartotojų ypatybes. Daroma prielaida, kad vartotojai turi pakankamai žinių apie verslą, ekonominę veiklą, apskaitą ir yra pasiruošę nagrinėti informaciją su pagrįstu kruopštumu. Todėl vertinant būtina atsižvelgti į tai, kokios įtakos gali pagrįstai tikėtis vartotojai su šiomis ypatybėmis, priimdami ekonominius sprendimus.
                        ...
                     
                  
               Teisingas pateikimas ir TFAS atitikimas
            
            
                        15.
                     
                     
                        
                           Finansinėse ataskaitose turi būti teisingai pateikiama ūkio subjekto finansinė būklė, finansinis rezultatas ir pinigų srautai. Siekiant teisingai pateikti, būtina tiksliai nurodyti sandorių, kitų įvykių ir sąlygų poveikį pagal „Konceptualiuosiuose finansinės atskaitomybės pagrinduose“ („Konceptualieji pagrindai“) nustatytas turto, įsipareigojimų, pajamų ir sąnaudų apibrėžtis ir pripažinimo kriterijus. TFAS taikymas ir, kai būtina, papildomų duomenų atskleidimas leidžia tikėtis, kad gautas rezultatas ir bus teisingos finansinės ataskaitos.
                        
                        ...
                     
                  
                        19.
                     
                     
                        
                           Ypač retomis aplinkybėmis, kai vadovybė padaro išvadą, kad tam tikro TFAS reikalavimo laikymasis taip klaidintų, kad būtų prieštaraujama „Konceptualiuosiuose pagrinduose“ apibrėžtam finansinių ataskaitų tikslui, ūkio subjektas turi nukrypti nuo to reikalavimo 20 straipsnyje nurodytu būdu, jeigu tokio nukrypimo reikalauja (arba nedraudžia) atitinkami reglamentuojantys pagrindai.
                        
                     
                  
                        20.
                     
                     
                        
                           Kai ūkio subjektas nukrypsta nuo TFAS reikalavimo pagal 19 straipsnį, jis turi atskleisti:
                        
                        
                                    a)
                                 
                                 
                                    
                                       vadovybės išvadą, kad finansinės ataskaitos teisingai parodo ūkio subjekto finansinę būklę, finansinius rezultatus ir pinigų srautus;
                                    
                                 
                              
                                    b)
                                 
                                 
                                    
                                       kad buvo laikomasi taikomų TFAS, išskyrus tą vieną konkretų reikalavimą, nuo kurio buvo nukrypta siekiant teisingo pateikimo;
                                    
                                 
                              
                                    c)
                                 
                                 
                                    
                                       TFAS, nuo kurio buvo nukrypta, pavadinimą, nukrypimo pobūdį, įskaitant tą apskaitos tvarką, kurios reikėtų pagal minėtą TFAS, priežastį, dėl kurios tokia apskaitos tvarka būtų tokia klaidinanti esamomis aplinkybėmis, kad prieštarautų „Konceptualiuosiuose pagrinduose“ apibrėžtam finansinių ataskaitų tikslui, ir pasirinktąją apskaitos tvarką, ir
                                    
                                 
                              
                                    d)
                                 
                                 
                                    
                                       finansinį nukrypimo poveikį kiekvieno pateikiamo ataskaitinio laikotarpio kiekvienam finansinių ataskaitų straipsniui, kuris būtų buvęs pateiktas laikantis reikalavimo.
                                    
                                 
                              ...
                     
                  
                        23.
                     
                     
                        
                           Ypač retomis aplinkybėmis, kai vadovybė padaro išvadą, kad tam tikro TFAS reikalavimo laikymasis taip klaidintų, kad būtų prieštaraujama „Konceptualiuosiuose pagrinduose“ apibrėžtam finansinių ataskaitų tikslui, tačiau susiję reglamentuojantys pagrindai draudžia nesilaikyti šio reikalavimo, ūkio subjektas turi, kiek tai įmanoma, maksimaliai sumažinti dėl reikalavimo laikymosi pastebėtus klaidinančius aspektus, atskleisdamas šią informaciją:
                        
                        
                                    a)
                                 
                                 
                                    
                                       atitinkamo TFAS pavadinimą, reikalavimo pobūdį, priežastį, kodėl vadovybė nutarė, kad minėto reikalavimo laikymasis šiomis aplinkybėmis yra toks klaidinantis, kad prieštarauja „Konceptualiuosiuose pagrinduose“ apibrėžtam finansinių ataskaitų tikslui, ir
                                    
                                 
                              
                                    b)
                                 
                                 
                                    
                                       kiekvieno pateikto ataskaitinio laikotarpio kiekvieno finansinių ataskaitų straipsnio koregavimus, kurie, vadovybės manymu, yra būtini siekiant teisingo pateikimo.
                                    
                                 
                              
                  
                        24.
                     
                     
                        Pagal 19–23 straipsnius informacija prieštarauja finansinių ataskaitų tikslui tada, kai neteisingai pateikiami sandoriai, kiti įvykiai ir sąlygos, kuriuos būtina pateikti pagal šį straipsnį (arba kai tokio pateikimo galima pagrįstai tikėtis), ir tai galėtų daryti įtaką finansinių ataskaitų vartotojų priimamiems ekonominiams sprendimams. Vertindama, ar tam tikro TFAS reikalavimo laikymasis tikrai būtų toks klaidinantis, kad prieštarautų „Konceptualiuosiuose pagrinduose“ apibrėžtam finansinių ataskaitų tikslui, vadovybė apsvarsto:
                        
                                    a)
                                 
                                 
                                    kodėl finansinių ataskaitų tikslas nėra pasiekiamas šiomis išskirtinėmis aplinkybėmis ir
                                 
                              
                                    b)
                                 
                                 
                                    kuo šio ūkio subjekto aplinkybės skiriasi nuo kitų ūkio subjektų, vykdančių minėtą reikalavimą, aplinkybių. Jeigu kiti ūkio subjektai panašiomis aplinkybėmis reikalavimo laikosi, daroma prielaida (kurią dar galima atmesti), kad ir šio ūkio subjekto atveju tokio reikalavimo laikymasis neturėtų būti toks klaidinantis, kad prieštarautų „Konceptualiuosiuose pagrinduose“ apibrėžtam finansinių ataskaitų tikslui.
                                 
                              ...
                     
                  
               Kaupimo principo taikymas apskaitoje
            
            ...
            
                        28.
                     
                     
                        Kai apskaitai taikomas kaupimo principas, ūkio subjektas turtą, įsipareigojimus, nuosavybę, pajamas ir sąnaudas pripažįsta finansinių ataskaitų elementais tada, kai jie atitinka tokių elementų apibrėžtis ir pripažinimo kriterijus, nurodytus „Konceptualiuosiuose pagrinduose“.
                        ...
                     
                  
               Ataskaitinio laikotarpio pelnas arba nuostoliai
            
            ...
            
                        89.
                     
                     
                        Kai kuriuose TFAS nurodomos aplinkybės, kada ūkio subjektas tam tikrų pajamų ir sąnaudų neįtraukia, apskaičiuodamas ataskaitinio laikotarpio pelną ar nuostolius. 8-ajame TAS nurodomos dvi tokios aplinkybės: klaidų ištaisymas ir apskaitos politikos keitimo poveikis. Kituose TFAS reikalaujama ar leidžiama kitų bendrųjų pajamų ataskaitos komponentų, kurie atitinka „Konceptualiuosiuose pagrinduose“ pateiktą pajamų ar sąnaudų apibrėžtį, neįtraukti skaičiuojant pelną ar nuostolius (žr. 7 straipsnį).
                        ...
                     
                  PEREINAMASIS LAIKOTARPIS IR ĮSIGALIOJIMO DATA
            ...
            
                        139S
                     
                     
                        2018 m. paskelbtomis „TFAS pateikiamų nuorodų į Konceptualiuosius pagrindus pataisomis“ pataisyti 7, 15, 19–20, 23–24, 28 ir 89 straipsniai. Ūkio subjektas turi taikyti tas pataisas metiniams ataskaitiniams laikotarpiams, prasidedantiems 2020 m. sausio 1 d. arba vėliau. Leidžiama taikyti anksčiau, jeigu tuo pat metu ūkio subjektas taip pat taiko visas kitas dokumentu „TFAS pateikiamų nuorodų į Konceptualiuosius pagrindus pataisos“ padarytas pataisas. Ūkio subjektas 1-ojo TAS pataisas turi taikyti retrospektyviai pagal 8-ąjį TAS „Apskaitos politika, apskaitinių įvertinimų keitimas ir klaidos“. Tačiau, jeigu ūkio subjektas nustato, kad retrospektyvus taikymas būtų neįmanomas arba susijęs su per didelėmis išlaidomis ar pastangomis, 1-ojo TAS pataisas jis turi taikyti atsižvelgdamas į 8-ojo TAS 23–28, 50–53 ir 54F straipsnius.
                     
                  
               8-ojo TAS „Apskaitos politika, apskaitinių įvertinimų keitimas ir klaidos“ pataisos
            
            Taisomi 6 straipsnis ir 11 straipsnio b punktas. Išbraukiamos išnašos prie „25 straipsnio“ 6 straipsnyje ir prie 11 straipsnio b punkto ir įterpiama nauja išnaša prie 11 straipsnio b punkto. Taisoma antraštė prieš 54 straipsnį ir įterpiami 54F–54G straipsniai.
            APIBRĖŽTYS
            ...
            
                        6.
                     
                     
                        Įvertinant, ar nepateikimas arba klaidingas pateikimas galėtų daryti įtaką ekonominiams vartotojų sprendimams ir taip tapti reikšmingas, būtina atsižvelgti į šių vartotojų ypatybes. Daroma prielaida, kad vartotojai turi pakankamai žinių apie verslą, ekonominę veiklą, apskaitą ir yra pasiruošę nagrinėti informaciją su pagrįstu kruopštumu. Todėl vertinant būtina atsižvelgti į tai, kokios įtakos gali pagrįstai tikėtis vartotojai su šiomis ypatybėmis, priimdami ekonominius sprendimus.
                        ...
                     
                  
               Apskaitos politikos pasirinkimas ir taikymas
            
            ...
            
                        11.
                     
                     
                        
                           Priimdama 10 straipsnyje nurodytą sprendimą, vadovybė turi remtis toliau nurodytais šaltiniais ir apsvarstyti galimybę juos taikyti tokia tvarka:
                        
                        
                                    a)
                                 
                                 
                                    
                                       TFAS pateikti reikalavimai, susiję su panašiais ir susijusiais klausimais, ir
                                    
                                 
                              
                                    b)
                                 
                                 
                                    
                                       turto, įsipareigojimų, pajamų ir sąnaudų apibrėžtys, pripažinimo kriterijai ir vertinimo principai, pateikti „Konceptualiuosiuose finansinės atskaitomybės pagrinduose“ („Konceptualieji pagrindai“).
                                    
                                 
                              
                  
                        †
                     
                     
                        54G straipsnyje paaiškinta, kaip šis reikalavimas taisomas reguliuojamų sąskaitų likučių atveju.
                        ...
                     
                  ĮSIGALIOJIMO DATA IR PEREINAMASIS LAIKOTARPIS
            ...
            
                        54F
                     
                     
                        2018 m. paskelbtomis „TFAS pateikiamų nuorodų į Konceptualiuosius pagrindus pataisomis“ pataisytas 6 straipsnis ir 11 straipsnio b punktas. Ūkio subjektas turi taikyti tas pataisas metiniams ataskaitiniams laikotarpiams, prasidedantiems 2020 m. sausio 1 d. arba vėliau. Leidžiama taikyti anksčiau, jeigu tuo pat metu ūkio subjektas taip pat taiko visas kitas dokumentu „TFAS pateikiamų nuorodų į Konceptualiuosius pagrindus pataisos“ padarytas pataisas. Ūkio subjektas turi taikyti 6 straipsnio ir 11 straipsnio b punkto pataisas retrospektyviai laikydamasis šio standarto. Tačiau, jeigu ūkio subjektas nustato, kad retrospektyvus taikymas būtų neįmanomas arba susijęs su per didelėmis išlaidomis ar pastangomis, 6 straipsnio ir 11 straipsnio b punkto pataisas jis turi taikyti atsižvelgdamas į šio standarto 23–28 straipsnius. Jeigu bet kurių dokumente „TFAS pateikiamų nuorodų į Konceptualiuosius pagrindus pataisos“ nustatytų pataisų retrospektyvus taikymas būtų susijęs su per didelėmis išlaidomis ar pastangomis, ūkio subjektas, taikydamas šio standarto 23–28 straipsnius, turi suprasti bet kurią nuorodą, išskyrus nuorodą paskutiniame 27 straipsnio sakinyje, į „neįmanoma“ kaip „susiję su per didelėmis išlaidomis ar pastangomis“, o bet kurią nuorodą į „įmanoma“ – kaip „galima be per didelių išlaidų ar pastangų“.
                     
                  
                        54G
                     
                     
                        Jeigu ūkio subjektas netaiko 14-ojo TFAS „Reguliuojamo atidėjimo sąskaitos“, taikydamas 11 straipsnio b punktą reguliuojamų sąskaitų likučiams, jis turi toliau remtis apibrėžtimis, pripažinimo kriterijais ir vertinimo principais, pateiktais „Finansinių ataskaitų sudarymo ir pateikimo pagrinduose“*, o ne „Konceptualiuosiuose pagrinduose“, ir apsvarstyti galimybę juos taikyti. Reguliuojamos sąskaitos likutis yra bet kurios sąnaudų (arba pajamų) sąskaitos likutis, kuris nėra pripažįstamas turtu arba įsipareigojimu pagal kitus taikomus TFAS, tačiau yra įtraukiamas (arba tikimasi, kad bus įtraukiamas) tarifų reguliavimo institucijai nustatant tarifą (-us), kuris (kurie) gali būti taikomas (-i) klientams. Tarifų reguliavimo institucija – institucija, pagal įstatus arba reglamentus įgaliota nustatyti ūkio subjektams privalomą tarifą arba tarifų intervalą. Tarifų reguliavimo institucija gali būti trečiosios šalies institucija arba su ūkio subjektu susijusi šalis, įskaitant paties ūkio subjekto valdybą, jeigu pagal įstatus arba reglamentus ta institucija yra įpareigota nustatyti tarifus, tiek atitinkančius vartotojų interesus, tiek užtikrinančius bendrą ūkio subjekto finansinį gyvybingumą.
                     
                  
                        *
                     
                     
                        Nuoroda į Tarptautinių apskaitos standartų komiteto (TASK) „Finansinių ataskaitų sudarymo ir pateikimo pagrindus“, kuriuos Valdyba priėmė 2001 m.
                     
                  
               34-ojo TAS „Tarpinė finansinė atskaitomybė“ pataisos
            
            Taisomi 31 ir 33 straipsniai ir įterpiamas 58 straipsnis. 31 straipsnyje išbraukiama išnaša prie „(Pagrindų)“.
            
               Tokia pati kaip metinė apskaitos politika
            
            ...
            
                        31.
                     
                     
                        Pagal „Konceptualiuosius finansinės atskaitomybė pagrindus“ („Konceptualieji pagrindai“) pripažinimas yra straipsnio, atitinkančio vieno iš finansinių ataskaitų elementų apibrėžtį, nustatymo siekiant įtraukti į finansinės būklės ataskaitą arba finansinės veiklos ataskaitą (-as) procesas. Turto, įsipareigojimų, pajamų ir sąnaudų apibrėžtys yra pagrindinės atliekant pripažinimą ir metinių, ir tarpinių ataskaitinių laikotarpių pabaigoje.
                        ...
                     
                  
                        33.
                     
                     
                        Esminė pajamų ir sąnaudų ypatybė yra ta, kad susijusių turto ir įsipareigojimų įplaukos ir išmokos jau yra patirtos. Jeigu buvo gautos šios įplaukos ir išmokėtos išmokos, pripažįstamos susijusios pajamos ar sąnaudos; priešingu atveju jos nepripažįstamos. „Konceptualiuosiuose pagrinduose“ neleidžiama finansinės būklės ataskaitoje pripažinti straipsnių, kurie neatitinka turto ar įsipareigojimų apibrėžties.
                        ...
                     
                  ĮSIGALIOJIMO DATA
            ...
            
                        58.
                     
                     
                        2018 m. paskelbtomis „TFAS pateikiamų nuorodų į Konceptualiuosius pagrindus pataisomis“ pataisyti 31 ir 33 straipsniai. Ūkio subjektas turi taikyti tas pataisas metiniams ataskaitiniams laikotarpiams, prasidedantiems 2020 m. sausio 1 d. arba vėliau. Leidžiama taikyti anksčiau, jeigu tuo pat metu ūkio subjektas taip pat taiko visas kitas dokumentu „TFAS pateikiamų nuorodų į Konceptualiuosius pagrindus pataisos“ padarytas pataisas. Ūkio subjektas 34-ojo TAS pataisas turi taikyti retrospektyviai pagal 8-ąjį TAS „Apskaitos politika, apskaitinių įvertinimų keitimas ir klaidos“. Tačiau, jeigu ūkio subjektas nustato, kad retrospektyvus taikymas būtų neįmanomas arba susijęs su per didelėmis išlaidomis ar pastangomis, 34-ojo TAS pataisas jis turi taikyti atsižvelgdamas į šio standarto 43–45 straipsnius ir į 8-ojo TAS 23–28, 50–53 ir 54F straipsnius.
                     
                  
               37-ojo TAS „Atidėjiniai, neapibrėžtieji įsipareigojimai ir neapibrėžtasis turtas“ pataisa
            
            Prie įsipareigojimo apibrėžties 10 straipsnyje įterpiama išnaša.
            
                        *
                     
                     
                        Šiame standarte pateikta įsipareigojimo apibrėžtis nebuvo pataisyta, atsižvelgiant į 2018 m. paskelbtuose „Konceptualiuosiuose finansinės atskaitomybės pagrinduose“ pataisytą įsipareigojimo apibrėžtį.
                     
                  
               38-ojo TAS „Nematerialusis turtas“ pataisa
            
            Prie turto apibrėžties 8 straipsnyje įterpiama išnaša.
            
                        *
                     
                     
                        Šiame standarte pateikta turto apibrėžtis nebuvo pataisyta, atsižvelgiant į 2018 m. paskelbtuose „Konceptualiuosiuose finansinės atskaitomybės pagrinduose“ pataisytą turto apibrėžtį.
                     
                  
               TFAAK 12-ojo aiškinimo „Paslaugų koncesijos susitarimai“ pataisa
            
            Nuorodų skyriuje taisoma išnaša prie „Finansinių ataskaitų sudarymo ir pateikimo pagrindų“.
            
                        *
                     
                     
                        Nuoroda į Tarptautinių apskaitos standartų komiteto (TASK) „Finansinių ataskaitų sudarymo ir pateikimo pagrindus“, kuriuos Valdyba priėmė 2001 m. ir kurie galiojo rengiant aiškinimą.
                     
                  
               TFAAK 19-ojo aiškinimo „Finansinių įsipareigojimų panaikinimas nuosavybės priemonėmis“ pataisa
            
            Nuorodų skyriuje taisoma išnaša prie „Finansinių ataskaitų sudarymo ir pateikimo pagrindų“.
            
                        *
                     
                     
                        Nuoroda į Tarptautinių apskaitos standartų komiteto (TASK) „Finansinių ataskaitų sudarymo ir pateikimo pagrindus“, kuriuos Valdyba priėmė 2001 m. ir kurie galiojo rengiant aiškinimą.
                     
                  
               TFAAK 20-ojo aiškinimo „Atvirosios kasyklos gamybos etapo paviršiaus sluoksnio šalinimo sąnaudos“ pataisa
            
            Nuorodų skyriuje įterpiama išnaša prie „Koncepcinės finansinės atskaitomybės tvarkos“.
            
                        *
                     
                     
                        Nuoroda į „Konceptualiuosius finansinės atskaitomybės pagrindus“, paskelbtus 2010 m. ir galiojusius rengiant aiškinimą.
                     
                  
               TFAAK 22-ojo aiškinimo „Sandoriai užsienio valiuta ir išankstinis atlygis“ pataisa
            
            Nuorodų skyriuje įterpiama išnaša prie „Koncepcinės finansinės atskaitomybės tvarkos“.
            
                        *
                     
                     
                        Nuoroda į „Konceptualiuosius finansinės atskaitomybės pagrindus“, paskelbtus 2010 m. ir galiojusius rengiant aiškinimą.
                     
                  
               NAK 32-ojo aiškinimo „Nematerialusis turtas. Tinklalapio kūrimo išlaidos“ pataisos
            
            Taisomas 5 straipsnis ir išbraukiama išnaša prie „Pagrindų“ 5 straipsnyje. Po antrašte „Įsigaliojimo data“ skyriaus pabaigoje įterpiamas naujas straipsnis.
            SVARSTOMI KLAUSIMAI
            ...
            
                        5.
                     
                     
                        Šis aiškinimas netaikomas tinklalapio aparatinės įrangos (pvz., tinklo serverių, instaliavimo ir generavimo serverių ir interneto prijungimo) pirkimo, plėtojimo ir naudojimo išlaidoms. Tokios išlaidos apskaitomos pagal 16-ąjį TAS. Be to, kai ūkio subjektas patiria sąnaudų, susijusių su tinklalapį priimančiu interneto paslaugos tiekėju, jos pripažįstamos sąnaudomis pagal 1-ojo TAS 88 straipsnį ir „Konceptualiuosius finansinės atskaitomybės pagrindus“, kai tokios paslaugos gaunamos.
                        ...
                     
                  ĮSIGALIOJIMO DATA
            ...
            2018 m. paskelbtomis „TFAS pateikiamų nuorodų į Konceptualiuosius pagrindus pataisomis“ pataisytas 5 straipsnis. Ūkio subjektas turi taikyti tą pataisą metiniams ataskaitiniams laikotarpiams, prasidedantiems 2020 m. sausio 1 d. arba vėliau. Leidžiama taikyti anksčiau, jeigu tuo pat metu ūkio subjektas taip pat taiko visas kitas dokumentu „TFAS pateikiamų nuorodų į Konceptualiuosius pagrindus pataisos“ padarytas pataisas. Ūkio subjektas NAK 32-ojo aiškinimo pataisą turi taikyti retrospektyviai pagal 8-ąjį TAS „Apskaitos politika, apskaitinių įvertinimų keitimas ir klaidos“. Tačiau, jeigu ūkio subjektas nustato, kad retrospektyvus taikymas būtų neįmanomas arba susijęs su per didelėmis išlaidomis ar pastangomis, NAK 32-ojo aiškinimo pataisas jis turi taikyti atsižvelgdamas į 8-ojo TAS 23–28, 50–53 ir 54F straipsnius.